יצרנו עבורכם מספר טיולים מיוחדים, אחרים, כאלו שלא רואים.
שמורות טבע יפייפות, אגמים מרהיבים וטבע פראי במלא הדרו. כל אלה מחכים לכם בטנזניה, המדינה הגדולה ביותר במזרח יבשת אפריקה.
אם תמיד חשקתם בביקור בביתם של האריות, הפילים, הג’ירפות והזברות, טנזניה מציעה לכם אירוח בשורה הראשונה לתצוגת הטבע הגדולה ביותר של חיות הבר.
מסלולי הטיולים המוקפדים יאפשרו לכם לחוות את טנזניה באופן המהנה, המסקרן והמרהיב ביותר, בשילוב מפגשים מרתקים עם השבטים המקומיים ולינה אקזוטית בלב השמורות. בקיצור – חוויה שהיא מעבר כל דמיון.
למי מתאים טיול בטנזניה?
הטיולים מותאמים למשפחות, לצעירים, לזוגות בירח דבש, למבוגרים, לשומרי מסורת ולכל מי שצמא לטעום מיופייה של טנזניה.
משך הטיול המומלץ: 5-6 ימים.
אפשרויות לינה לבחירה: לינה במבני לודג’ים מאובזרים ומפנקים או באוהלים גדולים ומאובזרים בלב השמורות.
ניתן להזמין טיולים בהדרכתי או בליווי מדריכים מקומיים מקצועיים, המלווים את הטיול מתחילתו ועד סופו.
ביקור בשמורות הייחודיות של טנזניה ומפגש עם בעלי החיים.
טיול ספארי מרתק בשמורת Ngorongoro ובמכתש הגדול שנוצר בעקבות התפרצותו של הר געש קדום.
טיול ספארי בעקבות בעלי החיים של השמורה המרהיבה Serengeti.
יום טיול אנתרופולוגי – חוויה ייחודית למטיילי “ Travel With Rachel“.
ביקור בשמורת Lake Eyasi ומפגש עם שבטים קדומים ייחודיים.
אירוח אותנטי ומפגש חוויתי אצל משפחה אפריקאית בכפר Karatu.
ביקור בשוק מקומי ומרהיב.
לטיול מצטרפים מדריכים מקומיים דוברי שפות השבטים ודוברי אנגלית.
אני מזמינה אתכם לצאת להרפתקה סוחפת ומהנה עם מסלולי טיול המותאמים בדיוק עבורכם!
מסלולי טיול ייחודים שמותאמים בדיוק למידות שלכם ומתוכננים בהתאם למה שאתם רוצים לחוות.
קשרים חמים עם המקומיים אשר מאפשרים לי לחשוף אתכם לחוויות אותנטיות במיוחד.
מהלך הטיול ומקומות הלינה יותאמו לתקציב שלכם. בכל רמת תקציב אדאג לשירות הטוב ביותר.
יש לכם שאלה, בקשה או צורך המתעוררים לפני או בזמן הטיול? אני כאן עבורכם כל הזמן, משלבי התכנון ועד לחזרתכם הביתה בשלום.
שטחה של טנזניה גדול פי 45 משטח מדינת ישראל.
אוכלוסיית המדינה מונה כ- 45 מיליון תושבים, מתוכם 95% משתייכים לקבוצה האתנית Bantu אשר מונה כ- 130 שבטים!
השפות הרשמיות בטנזניה הן סווהילית ואנגלית.
הנהר הגדול ביותר במדינה נקרא Rufiji אשר בסופו מתמזג עם האוקיינוס ההודי.
טנזניה ממוקמת בסמוך לקו המשווה ולכן האקלים בה נוח במשך כל ימות השנה.
בזמני ואזורי הנדידה השונים.
המטבע המקומי של טנזניה נקרא שילינג טנזני.
מוכנים לצאת להרפתקה מסעירה וייחודית?
בואו נתכנן לכם טיול מרתק ומרהיב בטנזניה הפראית!
מחוז ושמורת קילימנג’רו משתרעים לאורך של לא פחות מ- 13,250 קמ”ר ומאגדים בתוכם מטעי קפה ובננות, מפלים מרהיבים, מערות תת קרקעיות, כפרים פרימיטיביים ומודרניים, מעיינות מים חמים וכמובן – גולת הכותרת – הפארק הלאומי נג’ארו, ממנו יוצאים לטיפוס על הר הקילימנג’רו המפורסם או על אחיו הקטן, מארו.
בניגוד לשמורת סרנגטי הצחיחה, שמורת קילימנג’רו כוללת הר ירוק, רענן וקריר, בעל קרקע פורייה לחקלאות, ומוצעים בו שלל טיולים וחוויות מרתקות.
ביקור במטעי קפה – אי פעם שאלתם את עצמכם מהי הדרך שעובר הקפה מרגע השתילה ועד הפיכתו לנוזל ארומטי שעוזר לנו להתחיל את היום? בטנזניה לקחו את הכנת הקפה לרמת אומנות, ולכן אנחנו מזמינים אתכם לצאת לסיור חווייתי וארומטי במיוחד במטעי הקפה העצומים, ביחד עם איש מקצוע היודע הכל על גידול, קציר ועיבוד קפה, לראות את עצי הקפה ופירותיו האדומים טרם קוטפים אותם, ללמוד על אופן הכנת הקפה מהשתילה ועד הקלייה וכמובן, איך לא, לקנח בקפה טרי ומהביל.
סיור במטעי בננות – הבננות הן מאכל נפוץ ואהוב באפריקה ומהוות חלק מהתזונה העיקרית, אותה אוכלים כמעט בכל משקי הבית. ברחבי טנזניה תמצאו צמחי בננה ומטעים כמעט בכל מקום וההערכה היא כי למעלה מ- 20 זנים של בננות גדלים בטנזניה, אך – שימו לב – לא כולם מתאימים לאכילה! ובכן, כיצד ניתן לדעת מה אכיל ומה לא? יציאה לסיור במטע בננות תספק לכם את התשובות, במהלך הסיור תקבלו הסבר על שיטות הגידול, על זני הבננות והשימושים השונים שלהן. למשל, בננות מזן הפלנטיין משמשות לבישול, בננות מתוקות למאכל וישנו זן שמיועד להכנת בירה או יין מקומיים בלבד.
הפארק הלאומי קילימנג’רו – טיול רגלי בין נופים מרהיבים וצמחיה ירוקה, צפייה בבעלי חיים רבים ומגוונים כגון שפן עצים, אנטילופה אפריקאית אפורה או אדומה ואנטילופה אפריקאית מזן בושבק, תאו אפריקאי, פילים, זני קופים רבים בהם גם ‘הקוף הכחול’, נמרים ועוד!
מעיינות חמים באזור KIKULETWA – בריכה חמימה, מוקפת עצי דקל ותאנה, עם שורשים מפותלים שאפשר להיתלות עליהם ולקפוץ פנימה. ברי המזל יזכו להביט הישר בפניו של ‘קוף כחול’.
סיור רגלי בשטח השמורה – הליכה בין עצים ירוקים ופרחים צבעוניים וייחודיים. את הסיור ילוו חיות בר רבות שכן הר הקילימנג’רו מאכלס 140 מינים של יונקים, פרימטיבים, טורפים, אנטילופות, מאות מיני ציפורים ועשרות מיני עטלפים. במהלך הטיול הרגלי תוכלו לפגוש בבעלי החיים השונים. בסוף הסיור מגיעים לנקודת תצפית על הר קילימנג’רו ופסגתו המושלגת.
טיול לכפרים במחוז, ביקור בבתי ספר והצצה לחיים האותנטיים של המקומיים.
טיול למפלי Marangu ו- Ndoro– המפלים המוקפים צמחיה ירוקה ואקזוטית ממוקמים למרגלות הקילימנג’רו ומקור המים מגיע ישירות מהקרחון שבראש ההר. כאן תוכלו להשתכשך במימי המפל, לעמוד תחת הזרם הקולח ואפילו לקפוץ מראש המפל היישר אל המים הצוננים, כל זאת בשעה שזני קופים וציפורים טרופיות סובבים אתכם.
הליכה במערות תת קרקעיות – למרגלות הקילימנג’רו נמצאת מערה תת קרקעית היסטורית בת 300 שנים, המשתרעת על פני למעלה מקילומטר. בעידן אפריקה הטרום-קולוניאלית שימשה המערה כמקום מסתור מבוצר בשעת מלחמה.
טיול יום למחוז קילימנג’רו היא דרך נהדרת להכיר את אפריקה האותנטית, להתפעל מיופיו של הטבע, להתוודע למסורת השבטית ולקבל הצצה לאורח חייהם של המקומיים.
כשהסולן של להקת “toto” התפייט על עוצמתו של הקילימנג’רו בטנזניה באומרו שהוא “מתנשא כמו האולימפוס מעל הסרנגטי” הוא לא טעה. הר נג’רו, או בשמו היותר מוכר – הקילימנג’רו, הוא ההר הגבוה ביותר ביבשת אפריקה ומהווה נקודת עניין למטיילים רבים המבקשים לטפס לפסגתו.
בעיקר, אבל לא רק, בשל מראהו הייחודי ופסגותיו המושלגות תמידית בלב הסוואנה המדברית והצחיחה של טנזניה.
בעוד שהקילימנג’רו בטנזניה מהווה אטרקציית טיפוס למטיילים מרחבי העולם, הוא לא לבד!
באזור נופים מרהיבים, סביבה פראית ומפגש עם ג’ירפות, אנטילופות וזברות בסביבתן הטבעית.
למי מתאים הטיפוס להר הקלימנ’גרו והר מרו?
הר הקלימנג’רו מתנשא לגובה של כ-6000 מטר. הדרך אל הפסגה מיועדת לטיילים מיומנים בעלי ניסיון בטיפוס וכושר גופני מתאים ומצב בריאותי תקין.
משך הטיול המומלץ: 5-7 ימים בהתאם להר עליו תבחרו לטפס.
צוות מיומן הכולל מדריך ונושאי ציוד המחזיקים את הציוד שלכם, טבח שמבשל בשטח בהתאמה אישית לתזונתכם ואיש רפואי למקרה שחלילה תזדקקו לו.
העפלה לפסגת הקילימנג’רו אורכת 6 ימים, כולל הירידה חזרה.
הטיפוס להר מרו כולל 4 ימי טיפוס לפסגה וחזרה לשמורה.
הטיפוס נעשה בשלבים בהתאם לגובה ההר והיכולת הגופנית של המטיילים על מנת להרגיל את הגוף והנשימה לירידה ברמת החמצן.
הלינה נעשית בבקתות המיועדות למטפסים ומותאמות למזג האוויר ההררי.
קבוצות הטיפוס להר קטנות ומונות 4-6 אנשים. באפשרותכם גם לצאת לטרק זוגי פרטי.
יש להצטייד בבגדים ונעליים בהתאם לרשימת ציוד מיוחדת שתקבלו.
את ציוד הטיפוס ניתן להביא מהארץ לפי הוראות שתקבלו מראש או לחילופין להשכירו במקום.
מסלול הטיפוס להר נעשה באופן מוקפד ומבטיח טרק מהנה בראש שקט.
הטרקים נעשים בליווי מדריך טיפוס מקצועי, נושאי ציוד, איש רפואי מקומי דובר אנגלית וצוות מיומן שדואג לכל צרכיכם.
גמישות תקציבית – את הטיול ומקומות הלינה נתכנן יחד בהתאם לתקציב שלכם.
אני זמינה עבורכם לאורך כל הדרך, משלבי התכנון ועד לשובכם הביתה בשלום.
של 4,562 מטרים. פירוש שמו של הקילימנג’רו בסווהילית הוא “ההר הנוצץ”.
הקילימנג’רו נחשב להר געש רדום ופסגתו מכוסה שלג רב ימות השנה.
מרו נחשב הר געש פעיל, התפרצותו האחרונה התרחשה בשנת 1910.
מרו הוא ההר החמישי בגובהו באפריקה ועל אף שהוא נמוך יותר, הטיפוס למרו נחשב קשה יותר, כיוון שהמרחק מנקודת הלינה האחרונה רחוקה יחסית מהפסגה.
שני ההרים מציעים נקודות תצפית על הסוואנה שלמרגלותיהם ומבט על זברות, ג’ירפות ונמרים בסביבתם הטבעית.
זה הזמן לחלץ עצמות ולהתחיל במסע מרתק לפסגה! לאחר מכן, אם תרצו, תוכלו להמשיך לטיול ספארי בטנזניה, או לנופש בזנזיבר.
טיול למזרח אפריקה הוא הזדמנות מצוינת להכיר את ההיבט השבטי של טנזניה, לחקור את התרבות והחברה שחיה הרחק מהעיר, לסייר בין כפרים, להאזין למוזיקה מקומית ולקבל הצצה לאורח חייהם הפרימיטיבי של שבטים שבחרו לחיות ממש כמו פעם, ללא חשמל או מים זורמים וקיום טקסים עתיקים… אוהבים אנתרופולוגיה וחוויות ייחודיות? זה הסיור בשבילכם!
אגם אייסי, ביתם של השבטים הבושמנים “הדזאבה” ו”דטוגה” הוא אחד המקומות הבודדים באפריקה בו עדיין נשמרים חיי השבטים הפרימיטיביים מבלי שהושפעו מהתפתחות האנושות באזור ובכלל. השבטים שומרים בקנאות על אורח החיים שלהם כרתכים ולקטים-ציידים, מה שהופך את אגם אייסי לאחד המעוזים האחרונים בו ניתן לזכות בהצצה אותנטית לחיי השבטים האפריקאים הקדומים. ילידי השבט אינם דוברי אנגלית וגם לא סוואהילית. איך הם מתקשרים? באמצעות עיצורים מצוצים הידועים יותר כ’קליקים’.
שבט דטוגה (Datoga) הוא שבט רתכים, חקלאים ובעלי מלאכה מיומנים. הם מכינים כלי ציד, תכשיטים ושלל אביזרי מתכת לשימושם האישי ולמסחר עם שבטים אחרים. בגדיהן הצבעוניים של נשות השבט עשויים עור אדמדם, הם אוהבים להתקשט בצמידים ושרשרות ממלאכת ידם העשויים חרוזים ומתכת. את העור סביב עיניהם מעטרים קעקועים דקורטיביים בתבניות מעגליות והבתים שלהם הם למעשה בקתות העשויות מבוץ, צואת פרות וקש.
הם נחשבים ל”עם מבודד”, מתנגדים לחינוך פורמלי ורק כ 5% מבני שבט הדאטוגה דוברים סוואהילית, הם אמנם מקיימים קשרים עם שבטים שכנים, אבל הקיום השבטי המסורתי והריחוק מהקדמה גורם לבידודם במדינה.
שבט הדזאבה (Hadzabe) הוא שבט ציידים. בשעות הבוקר המוקדמות הם יוצאים לצוד קופים ועופות, לאסוף דבש וכל דבר שיכול לשמש למאכל. שבט זה הוא אפילו פרימיטיבי יותר משבט הדטוגה, אין להם מים זורמים ובטח שלא חשמל. ה”בתים” שלהם עשויים מגג קש הפתוח מכל צדדיו ויש את אלו המעדיפים ללון תחת עצי הבאובאוי.
הטקס המעניין ביותר שלהם נקרא “ריקוד האיפים”, לאחר החשכה בלילות ללא ירח, הגברים לובשים חגורות על רגליהם, כיסוי ראש העשוי מנוצות, ושרים ורוקדים בו זמנית, תוך כדי עידוד הנשים לשיר ולרקוד מסביבם.
הדת שלהם ייחודית ולא מתקיימים בה יחסי פעולה-עונש, כמו בדת היהודית למשל. בעוד שהם לא מאמינים בעולם הבא באופן גורף, קיימת אמונה רווחת שרוחות אבותיהם הקדומים שומרות עליהם באופן אינדיווידואלי ולאו דווקא כחברה. הם מאמינים שמוות יכול להיות “קללה מדבקת” ולכן מתרחקים מאדם גוסס ונוטשים מחנה שבו אירע מוות פתאומי.
בני ההדזאבה מקפידים לבדל עצמם מהשבטים הסובבים, אך מאפשרים את קיומו של סחר חליפין: את כלי הציד מספקים שבט הדטוגה שבתמורה מקבלים חלק משלל הציד.
אזור השימור NgoroNgoro נמצא בצד הדרום-מזרחי של הפארק הלאומי סרנגטי, סמוך לאגם אייסי. האטרקציה העיקרית היא מכתש ששטחו כ-300 קמ”ר שנוצר מקריסה של הר געש לפני מיליוני שנים. זהו המקום שבו הכי קל לפגוש בפילים, זברות, תאואים, היפופוטמים, קרנפים שחורים, אריות ועוד, שכן הם מסתובבים חופשי בשטח השמורה.
כפר המסאים שוכן ברמות ההרריות של NgoroNgoro. אפשר להגיע אליו בהליכה רגלית של כשעה וחצי או באמצעות ג’יפ ייעודי שייקח אתכם אל מעבר לגבעות והיישר אל הכפר. זה הזמן לבלות עם תושבי הכפר, ללמוד על אורח חייהם, להצטרף לשירתם השמחה ולריקודים מלאי החיים, ללמוד על מנהגי השבט, בהם הבערת אש ושזירת חרוזים.
בניגוד לשבט הציידים הדזאבה, בני המסאי כבר לא צדים את מזונם כבעבר ואוכלים את בשר הצאן והבקר הגדל בשטחם, את חלב הצאן והבקר הם צורכים בכמויות גדולות ובטקסים נוהגים לערבבו עם דם פרה. מעור החיות הם מכינים בגדים ואת גלליהם הם אוספים למטרת בניית בקתות למגורים.
הטקס המוכר ביותר שלהם הוא “ריקוד המעבר מילדות לבגרות” – עמידה ישרה וזינוק לאוויר, אקט הבא להפגין את זריזותם וחוזקם כאחד.
שבט המסאי עורך ברית מילה גם לגברים וגם לנשים לפני נישואים מתוך אמונה שאילולא יעשו כן, נשות השבט ימותו במהלך הלידה. באופן מפתיע, הנשים, שנחשבות רכושו של הגבר ואמונות על כל מטלות הבית, רשאיות לבחור להן מאהבים. אם הנושא מעניין אתכם תוכלו לשוחח על כך עם הכפריים בבתיהם, באמצעות מדריך שיתרגם עבורכם.
שבט איראק (Iraqw) המכונים גם “מבולו” על ידי המקומיים, הם חקלאים המתגוררים בצפון ומרכז טנזניה באגם מונגארה ובאגם אייסי הנמצאים דרומית למכתש NgoroNgoro. לא הרבה ידוע על שבט זה וההערכה הרווחת היא כי מוצאם באתיופיה שכן גם שפתם המדוברת זהה לזו של אתיופית עתיקה.
תרבותם המסורתית כוללת עושר ספרותי ושירה שבעל פה, מאחר והם נתפסו כזרים מבחוץ מעמים אחרים בתוך טנזניה, חלק גדול משיריהם ושירתם עוסקים בחיים בשלום עם שכניהם, בריאות טובה ויכולת להתאושש מכל מחלה. הם מעבירים מדור לדור סיפורים המכונים טיתא (שמשמעותו סיפורי לילה) בו מתוארים דמויותיהן של בעלי חיים כמו אריות, צבועים וארנבים שחיים באזורים.
נסיעה לכפר מטו וואמבו (Mto Wa Mbu) תפגיש אתכם עם כ- 120 שבטים המתגוררים בכפר – זהו כור היתוך חוצה תרבויות, וככל הנראה גם האקזוטי ביותר, של שפות ומנהגים ביחס לכל מקום אחר בטנזניה.
בכפר קיימת תכנית תרבותית פעילה מאוד שמטרתה להראות למבקרים את אורח חייהם המסורתי של הכפריים באמצעות פעילויות שונות, לצד מגוון פרויקטים קהילתיים הקיימים במקום. תוכלו לבקר במקומות המובילים באזור, לטעום מאוכלים טנזניים ולחוות אינטראקציה תרבותית אותנטית.
עבור כל פעילות ישנו תשלום סמלי המועבר לתמיכה בפרויקטים מניבי הכנסות כמו ייצור תנורים חסכוניים באנרגיה ופיתוח מערכות השקיה. אנשי הכפר ישמחו לשוחח עמכם ולספק מידע על טנזניה, תוכלו לשאול על חיי היום יום שלהם, על פוליטיקה, היסטוריה, תרבות, חיות בר, אגדות ועוד.
סיור בכפר – לשתות בירת המיוצרת מבננה, לבקר בבית מסורתי וללמוד על אומנות “גילוף המקונדה”.
הפסקה לארוחת צהריים ביתית מסורתית.
ביקור בחווה מקומית, מידע על הגידולים החקלאים בכפר.
שוק Maasai, שוק שבועי המתקיים בימי חמישי אחר הצהריים וגם מדי ה- 22 בכל בחודש.
גבעת באלה – טיפוס במעלה עמק המהווה חלק מהשבר הסורי אפריקני, תצפית לנופים מרהיבים ומקום מעולה להבחין בציפורים מיוחדות.
אגם מיוואליני ומפלו – מקומם של עצי באובב עתיקים ושחיה בבריכה שמתחת למפלים.
אגם מנייארה – רכיבה חווייתית על אופניים עד לחופי האגם כשמהלך הדרך ילוו אתכם חיות הבר המקומיות.
טיול יום לשבטים האותנטיים מציע לכם הצצה ייחודית ובלתי נשכחת לתרבות עתיקה, הזדמנות להתוודע למסורת השבטית והצצה אל אורח חיים הולך ונעלם.